techiaith/cofnodycynulliad_en-cy huggingface dataset:
English: I'm grateful for that positive commitment, and, for information, Anglesey is looking at introducing UVC in rooms where it's difficult to provide adequate ventilation by opening windows. Finally, this week is Carers Week, and I want to take this opportunity to pay tribute and to thank carers the length and breadth of Wales who work so hard quietly to care for loved ones and family members, and, through their work, ensure that the NHS can operate and, in so doing, save billions of pounds. Something carers have mentioned to me is that they want one point of contact. Carers have to speak to health boards, different departments within those boards, social services, the third sector even, and that places additional stresses upon them. Can I ask you what steps you, working with the Deputy Minister, can take in order to co-ordinate services and to create one point of contact in order to support those people who truly deserve that support?
Welsh: Dwi'n ddiolchgar am yr ymrwymiad positif yna, ac, er gwybodaeth i chi, edrych mae Ynys Môn ar gyflwyno UVC mewn ystafelloedd lle mae hi'n anodd sicrhau llif da o awyr drwy agor ffenestri. Yn olaf, mae'r wythnos yma yn Wythnos Gofalwyr, a dwi am gymryd y cyfle yma i dalu teyrnged a diolch i ofalwyr ar hyd a lled Cymru sy'n gweithio'n ddygn yn dawel i ofalu am anwyliaid a theulu, a, drwy eu gwaith, sicrhau bod yr NHS yn gallu gweithredu o gwbl ac arbed biliynau o bunnau. Rhywbeth mae gofalwyr wedi sôn wrthyf i maen nhw eisiau ei gael ydy un pwynt cyswllt. Mae gofalwyr yn gorfod siarad efo'r bwrdd iechyd, gwahanol adrannau o'r bwrdd iechyd, gwasanaethau cymdeithasol, y trydydd sector hyd yn oed, ac mae hynny'n rhoi straen ychwanegol arnyn nhw. Allaf i ofyn i chi ba gamau y gallwch chi, mewn cydweithrediad efo'r Dirprwy Weinidog dros ofal, eu cymryd i drio cydlynu gwasanaethau a datblygu un pwynt cyswllt er mwyn rhoi cymorth i bobl sydd wir, wir yn ei haeddu fo?
English: Thank you very much, and I also want to thank carers for the extraordinary work that they do across the country, in safeguarding our elderly people, and also young people who have serious problems. I do understand that what we need to do is do everything that we can to make the lives of these carers easier. I do understand the point that having to contact a range of different institutions or organisations can make things complicated. I'm happy to have a word with the Deputy Minister to see whether there are any steps we can take in that area. I'm sure that she is far more aware of what's already available, but also to see whether we can simplify the system.
Welsh: Diolch yn fawr, a dwi eisiau diolch hefyd am y gwaith anhygoel mae gofalwyr yn ei wneud ar draws ein gwlad ni yn diogelu ein henoed, ond hefyd pobl ifanc sydd â phroblemau difrifol. Dwi'n deall mai beth mae'n rhaid i ni ei wneud yw gwneud popeth rŷm ni'n gallu i helpu i wneud bywydau'r gofalwyr yma yn haws. A dwi'n deall y pwynt, os oes rhaid iddyn nhw gysylltu gyda llu o fudiadau gwahanol, fod hynny'n cymhlethu pethau. Dwi'n hapus i siarad ac i gael gair gyda'r Dirprwy Weinidog i weld a oes yna unrhyw gamau y gallwn ni eu gwneud yn y maes yna. Dwi'n siŵr ei bod hi lot yn fwy ymwybodol o'r hyn sydd ar gael eisoes, ond hefyd i weld a oes yna ffordd o symlhau'r system.
English: Thank you, Minister, and welcome to your new role. Menopause is, of course, a condition that will affect half the population of Wales at some point in their lives, with symptoms including problems sleeping, issues with concentration, digestive problems and stiff, aching joints. Recent research has shown that seven out of 10 women say that menopause significantly affects their mental well-being, and eight out of 10 women say that the side effects of menopause have had a significant negative impact on their ability to carry out their employment roles effectively. There are almost 100 menopause clinics throughout the UK, yet only three of these are in Wales. Minister, with menopause having such a significant impact on the health, well-being and, indeed, the economy of Wales, what plans does Welsh Government have to improve current service provision and ensure that all women affected by menopause are adequately supported?
Welsh: Diolch, Weinidog, a chroeso i'ch rôl newydd. Mae'r menopos, wrth gwrs, yn gyflwr a fydd yn effeithio ar hanner poblogaeth Cymru ar ryw adeg yn eu bywydau, gyda symptomau'n cynnwys problemau cysgu, problemau gyda chanolbwyntio, problemau treulio a chymalau stiff a phoenus. Mae ymchwil ddiweddar wedi dangos bod saith o bob 10 menyw yn dweud bod y menopos yn effeithio'n sylweddol ar eu lles meddyliol, ac mae wyth o bob 10 menyw yn dweud bod sgil-effeithiau'r menopos wedi cael effaith negyddol sylweddol ar eu gallu i gyflawni eu swyddi'n effeithiol. Mae bron i 100 o glinigau menopos ledled y DU, ond dim ond tri o'r rhain sydd yng Nghymru. Weinidog, gyda'r menopos yn cael effaith mor sylweddol ar iechyd, llesiant, ac yn wir ar economi Cymru, pa gynlluniau sydd gan Lywodraeth Cymru i wella'r gwasanaethau a ddarperir ar hyn o bryd a sicrhau bod yr holl fenywod y mae'r menopos yn effeithio arnynt yn cael eu cefnogi'n ddigonol?
English: Thanks very much, Vikki, and I know I'm at that age now where I have to deal with some of these issues and, certainly, what I do know is that every individual has different symptoms and has to deal with this in their own way. What we've done in Wales is to make sure that every individual - . There's a need to tailor the advice to that particular individual. We have four recognised clinics in Wales that are recognised by the British Menopause Society: one in Llantrisant, one in Caerleon, one in Wrexham, and one in Deeside. And what we try and do is to make sure that we have this entry point through the GP, and that is generally the system that I think makes a lot of sense. And then the idea is that the GPs, who should have been through some training that has been set by the Royal College of Obstetricians and Gynaecologists, can stick to the advice given by NICE, and then, if necessary, they will refer on to those clinics that you mentioned. So, that's the system that we have in Wales, but I have asked my officials to conduct a review of the current menopause provision to assess delivery in line with those NICE guidelines, just to make sure that we are doing what we expect people to be delivering.
Welsh: Diolch yn fawr iawn, Vikki, ac rwy'n gwybod fy mod i yn yr oedran hwnnw yn awr lle mae'n rhaid i mi wynebu rhai o'r problemau hyn ac yn sicr, rwy'n gwybod bod gan bob unigolyn symptomau gwahanol ac yn gorfod ymdrin â hyn yn ei ffordd ei hun. Yng Nghymru rydym yn sicrhau bod pob unigolyn - . Mae angen teilwra'r cyngor i'r unigolyn penodol. Mae gennym bedwar clinig cydnabyddedig yng Nghymru sy'n cael eu cydnabod gan Gymdeithas Menopos Prydain: un yn Llantrisant, un yng Nghaerllion, un yn Wrecsam, ac un yng Nglannau Dyfrdwy. A'r hyn rydym yn ceisio'i wneud yw sicrhau bod gennym bwynt mynediad drwy'r meddyg teulu, a dyna'r system sy'n gwneud llawer o synnwyr yn fy marn i. Wedyn y syniad yw y gall y meddygon teulu, a ddylai fod wedi cael rhywfaint o hyfforddiant a osodwyd gan Goleg Brenhinol yr Obstetryddion a'r Gynaecolegwyr, ddilyn y cyngor a roddwyd gan NICE, ac os oes angen, byddant yn atgyfeirio at y clinigau hynny y sonioch chi amdanynt. Felly, dyna'r system sydd gennym yng Nghymru, ond rwyf wedi gofyn i fy swyddogion gynnal adolygiad o'r ddarpariaeth bresennol mewn perthynas â'r menopos i asesu'r ddarpariaeth yn unol â chanllawiau NICE, er mwyn sicrhau ein bod yn gwneud yr hyn rydym yn disgwyl i bobl fod yn ei ddarparu.
English: Thank you, Huw. The principles of social prescribing are consistent with broader Welsh Government policy, such as the primary care model for Wales and 'A Healthier Wales'. Our recently established social prescribing task and finish group is looking to understand how social prescribing could aid Wales in its recovery from COVID-19, and includes, amongst others, representation from the Royal College of General Practitioners.
Welsh: Diolch, Huw. Mae egwyddorion presgripsiynu cymdeithasol yn gyson â pholisi ehangach Llywodraeth Cymru, megis y model gofal sylfaenol ar gyfer Cymru a 'Cymru Iachach'. Mae ein grŵp gorchwyl a gorffen ar bresgripsiynu cymdeithasol a sefydlwyd yn ddiweddar yn ceisio deall sut y gallai presgripsiynu cymdeithasol helpu Cymru i adfer yn sgil COVID-19, ac mae'n cynnwys cynrychiolwyr o Goleg Brenhinol yr Ymarferwyr Cyffredinol, ymhlith eraill.
English: I really welcome that response, Minister, because I know that when I was a lot, lot younger, decades ago, when I was a sports centre assistant and manager - I know that's hard to believe - I was one of the first to introduce exercise on prescription and GP referral schemes in our centres across England and Wales at the time. But, of course, things have moved on, we've innovated. Social prescribing and getting people into the outdoors, walking and cycling and being part of social contact groups will tackle loneliness and isolation as well. We know that this pays dividends in so many ways, but there are obstacles for GPs - the time, the explanation and so on. So, I wonder, Minister, what you think the taskforce will throw up about the main obstacles to social prescribing. How can we get social prescribing to be in every part of Wales, in every GP surgery, in every primary care facility that there is, so that we can give people the option of doing something quite differently for their mental health and physical well-being as well?
Welsh: Rwy'n croesawu'r ymateb hwnnw'n fawr, Weinidog, oherwydd pan oeddwn yn llawer iau, ddegawdau'n ôl, pan oeddwn yn gynorthwyydd a rheolwr canolfan chwaraeon - gwn ei bod yn anodd credu hynny - fi oedd un o'r rhai cyntaf i gyflwyno ymarfer corff ar bresgripsiwn a chynlluniau atgyfeirio gan feddygon teulu yn ein canolfannau ledled Cymru a Lloegr ar y pryd. Ond wrth gwrs, mae pethau wedi symud ymlaen, rydym wedi arloesi. Bydd presgripsiynu cymdeithasol a chael pobl allan i'r awyr agored, a cherdded a beicio a bod yn rhan o grwpiau cyswllt cymdeithasol yn trechu unigrwydd ac arwahanrwydd hefyd. Gwyddom fod hyn yn talu ar ei ganfed mewn cynifer o ffyrdd, ond mae rhwystrau i feddygon teulu - yr amser, yr esbonio ac yn y blaen. Felly, Weinidog, beth yn eich barn chi y bydd y tasglu'n ei ddangos yw'r prif rwystrau i bresgripsiynu cymdeithasol. Sut y gallwn gael presgripsiynu cymdeithasol ym mhob rhan o Gymru, ym mhob meddygfa, ym mhob cyfleuster gofal sylfaenol, fel y gallwn roi'r dewis i bobl wneud rhywbeth hollol wahanol er mwyn eu hiechyd meddwl a'u lles corfforol hefyd?
English: Minister, social prescribing has a unique role to play in prevention as a whole, particularly when it comes to social care. Keeping the body active can prevent falls, and keeping the mind active can stave off the onset of dementia. I welcome the actions taken by Betsi Cadwaladr and the local authorities in north Wales in developing Made in North Wales, which helps co-ordinate social prescribing across the north. How will your Government work with Made in North Wales and the third sector across the region in order to maximise social prescribing opportunities? Thank you.
Welsh: Weinidog, mae gan bresgripsiynu cymdeithasol rôl unigryw i'w chwarae yn atal yn gyffredinol, yn enwedig mewn perthynas â gofal cymdeithasol. Gall cadw'r corff yn egnïol atal cwympiadau, a gall cadw'r meddwl yn egnïol ymladd camau cyntaf dementia. Rwy'n croesawu'r camau a gymerwyd gan Betsi Cadwaladr a'r awdurdodau lleol yng ngogledd Cymru i ddatblygu Gwnaed yng Ngogledd Cymru, sy'n helpu i gydlynu presgripsiynu cymdeithasol ar draws y gogledd. Sut y bydd eich Llywodraeth yn gweithio gyda Gwnaed yng Ngogledd Cymru a'r trydydd sector ar draws y rhanbarth er mwyn manteisio i'r eithaf ar gyfleoedd presgripsiynu cymdeithasol? Diolch.
English: Thank you for that question. Clearly, a key role of the task and finish group will be to draw on the good practice that is taking place in some parts of Wales and ensure that that good practice is rolled out across Wales. There is input from the health boards into the task and finish group, and I'm really keen that we take forward the need for a national framework so that people in Wales can have a consistent social prescribing offer. I think it is important to recognise too, though, that social prescribing is just one part of what we need to do to ensure early intervention for people who are either in distress or who have extra support needs. But it clearly has a really important part to play.
Welsh: Diolch ichi am y cwestiwn hwnnw. Yn amlwg, un o rolau allweddol y grŵp gorchwyl a gorffen fydd defnyddio'r arferion da sy'n digwydd mewn rhai rhannau o Gymru a sicrhau bod yr arferion da hynny'n cael eu cyflwyno ledled Cymru. Mae mewnbwn gan y byrddau iechyd i'r grŵp gorchwyl a gorffen, ac rwy'n awyddus iawn ein bod yn bwrw ymlaen â'r angen am fframwaith cenedlaethol fel y gellir sicrhau cysondeb yn y cynnig presgripsiynu cymdeithasol i bobl yng Nghymru. Credaf ei bod yn bwysig cydnabod hefyd, serch hynny, mai dim ond un rhan o'r hyn y mae angen inni ei wneud yw presgripsiynu cymdeithasol er mwyn sicrhau ymyrraeth gynnar i bobl sydd naill ai mewn trallod neu sydd ag anghenion cymorth ychwanegol. Ond mae'n amlwg fod ganddo ran bwysig iawn i'w chwarae.
English: Thank you very much for that question, Jane. In October 2020, we reissued the 'Together for Mental Health' delivery plan 2019-22, which has been strengthened in key areas as a result of the pandemic impact. We understand that women have been impacted by COVID and its socioeconomic impact. Importantly, while the plan retains a key focus in areas such as improving perinatal mental health support, this is within the context of sustained improvements to wider mental health support services.
Welsh: Diolch yn fawr am y cwestiwn hwnnw, Jane. Ym mis Hydref 2020, gwnaethom ailgyhoeddi cynllun cyflawni 'Law yn Llaw at Iechyd Meddwl' 2019-22, sydd wedi'i gryfhau mewn meysydd allweddol o ganlyniad i effaith y pandemig. Rydym yn deall bod COVID wedi effeithio ar fenywod a'i effaith economaidd-gymdeithasol. Yn bwysig, er bod y cynllun yn parhau i ganolbwyntio'n allweddol ar feysydd fel gwella cymorth iechyd meddwl amenedigol, mae'n gwneud hynny yng nghyd-destun gwelliannau parhaus i wasanaethau cymorth iechyd meddwl ehangach.
English: Diolch yn fawr iawn. Can I extend my congratulations to you on your role as well? Llongyfarchiadau. The Welsh Women's Aid 'State of the Sector' report focuses on the situation for women who've been affected by domestic violence. They catalogue a patchwork of support services in this sector, both for women who are making decisions about leaving a relationship and those who've been affected and are survivors. Could I ask the Minister to give an assurance that there will be a continued focus on the mental health of women affected by domestic violence, including those from black and minority ethnic groups, particularly looking at this being a long-term commitment to services to help the recovery of victims, staff and volunteers? Diolch yn fawr iawn.
Welsh: Diolch yn fawr iawn. A gaf fi eich llongyfarch ar eich rôl hefyd? Llongyfarchiadau. Mae adroddiad 'Cyflwr y Sector' Cymorth i Fenywod Cymru yn canolbwyntio ar y sefyllfa i fenywod yr effeithiwyd arnynt gan drais domestig. Maent yn catalogio amrywiaeth o wasanaethau cymorth yn y sector hwn, ar gyfer menywod sy'n gwneud penderfyniadau am adael perthynas a'r rhai yr effeithiwyd arnynt ac sy'n oroeswyr. A gaf fi ofyn i'r Gweinidog roi sicrwydd y bydd ffocws parhaus ar iechyd meddwl menywod yr effeithiwyd arnynt gan drais domestig, gan gynnwys menywod o grwpiau pobl dduon a lleiafrifoedd ethnig, yn enwedig o ystyried bod hwn yn ymrwymiad hirdymor i wasanaethau i helpu adferiad dioddefwyr, staff a gwirfoddolwyr? Diolch yn fawr iawn.
English: More than half of the population is expected to be living with a long-standing illness by 2023. That is serious, especially as it has been found that over two thirds of people with a long-term physical health condition also suffer with poor mental health. Professor Adrian Edwards, director of Wales's COVID-19 evidence centre, has warned that the mental health side effects of living with chronic conditions will be a huge problem as Wales emerges from the pandemic, so we do need positive action across the nation. We have a key opportunity to see the Welsh NHS reach out to residents via GP practices, and I know that many constituents have concerns that are coming in at the moment about a lack of face-to-face consultations, especially when raising mental health issues for the first time. In fact, the Royal College of General Practitioners Cymru have called for a dedicated mental health worker at each GP practice across Wales. Will you work with the Minister and our GPs across Wales to make this become a reality? Diolch.
Welsh: Disgwylir y bydd mwy na hanner y boblogaeth yn byw gyda salwch hirdymor erbyn 2023. Mae hynny'n ddifrifol, yn enwedig gan y canfuwyd bod dros ddwy ran o dair o'r bobl sy'n dioddef o gyflwr iechyd corfforol hirdymor hefyd yn dioddef o iechyd meddwl gwael. Mae'r Athro Adrian Edwards, cyfarwyddwr canolfan dystiolaeth COVID-19 Cymru, wedi rhybuddio y bydd sgil-effeithiau byw gyda chyflyrau cronig ar iechyd meddwl yn broblem enfawr wrth i Gymru gefnu ar y pandemig, felly mae angen gweithredu cadarnhaol ar draws y wlad. Mae gennym gyfle allweddol i weld GIG Cymru yn estyn allan at drigolion drwy bractisau meddygon teulu, a gwn fod gan lawer o etholwyr bryderon sy'n dod i'r amlwg ar hyn o bryd am ddiffyg ymgynghoriadau wyneb yn wyneb, yn enwedig wrth godi problemau iechyd meddwl am y tro cyntaf. Yn wir, mae Coleg Brenhinol yr Ymarferwyr Cyffredinol Cymru wedi galw am weithiwr iechyd meddwl penodedig ym mhob practis meddyg teulu ledled Cymru. A wnewch chi weithio gyda'r Gweinidog a'n meddygon teulu ledled Cymru i wireddu hyn? Diolch.
English: Thank you, Janet, for that question. I would just to like to assure you that GPs are continuing, as they have done throughout the pandemic, to deliver their services, including their services under the mental health measure. As you'll understand, there have had to be changes to service delivery because of the pandemic, but people who need to be seen face to face are having face-to-face appointments. That said, I know that this is something myself and the health Minister are very much focused on. We're going to be meeting the BMA shortly and will be discussing this, because we have to make sure that nobody falls through the cracks because of the changed models of service delivery.
Welsh: Diolch am y cwestiwn, Janet. Hoffwn eich sicrhau bod meddygon teulu'n parhau i ddarparu eu gwasanaethau, fel y gwnaethant drwy gydol y pandemig, gan gynnwys eu gwasanaethau dan y mesur iechyd meddwl. Fel y byddwch yn deall, bu'n rhaid newid dulliau o ddarparu gwasanaethau oherwydd y pandemig, ond mae pobl sydd angen cael eu gweld wyneb yn wyneb yn cael apwyntiadau wyneb yn wyneb. Wedi dweud hynny, gwn fod hyn yn rhywbeth rwyf fi a'r Gweinidog iechyd yn canolbwyntio'n fawr iawn arno. Byddwn yn cyfarfod â Chymdeithas Feddygol Prydain cyn bo hir a byddwn yn trafod hyn, oherwydd mae'n rhaid inni sicrhau nad oes neb yn syrthio drwy'r craciau oherwydd newidiadau i fodelau darparu gwasanaethau.
English: On 4 June, following a rigorous review, the Medicines and Healthcare Products Regulatory Agency approved as safe and effective the use of the Pfizer-BioNTech vaccine in children aged 12 to 15. This is just a first step in the process, and like other UK nations, we now await the advice of the Joint Committee on Vaccination and Immunisation.
Welsh: Ar 4 Mehefin, yn dilyn adolygiad trylwyr, cymeradwyodd yr Asiantaeth Rheoleiddio Meddyginiaethau a Chynhyrchion Gofal Iechyd y defnydd o'r brechlyn Pfizer-BioNTech yn ddiogel ac yn effeithlon mewn plant rhwng 12 a 15 oed. Cam cyntaf yn y broses yn unig yw hwn, ac fel gwledydd eraill y DU, rydym yn aros yn awr am gyngor y Cyd-bwyllgor ar Imiwneiddio a Brechu.
English: Thank you for that answer. We have now vaccinated a greater share of our population than any other country with more than 1 million people, and that extraordinary success means that Wales might be able to start vaccinating children, pending the evidence and advice that you have just mentioned. But leading the world means that we can't follow by example, and extending the vaccine to children will be a new challenge. One of those challenges will be that other people will make those decisions for those children, and that, of course, is right. Parents and guardians will decide whether they receive it or whether they don't. So, what is the Welsh Government doing to prepare for that new challenge as we enter the next crucial stage of the vaccine roll-out?
Welsh: Diolch ichi am eich ateb. Rydym bellach wedi brechu cyfran fwy o'n poblogaeth nag unrhyw wlad arall sydd â mwy nag 1 filiwn o bobl, ac mae'r llwyddiant eithriadol hwn yn golygu y gallai Cymru ddechrau brechu plant, tra'n aros am y dystiolaeth a'r cyngor rydych newydd eu crybwyll. Ond mae arwain y byd yn golygu na allwn ddilyn drwy esiampl, a bydd cynnig y brechlyn i blant yn her newydd. Un o'r heriau hynny yw y bydd pobl eraill yn gwneud y penderfyniadau ar ran y plant hynny, ac mae hynny'n iawn wrth gwrs. Bydd rhieni a gwarcheidwaid yn penderfynu a ydynt yn ei gael ai peidio. Felly, beth y mae Llywodraeth Cymru yn ei wneud i baratoi ar gyfer yr her newydd hon wrth inni ddechrau ar y cam hollbwysig nesaf o gyflwyno'r brechlyn?